**UČENJE NA DALJAVO GEO 7, 22. 4. 2020**

Lepo pozdravljen pri učenju geografije.

Danes bomo spoznali **DELITEV AZIJE** na geografske enote (SDZ, str. 126 – 127).

**Tvoje delo:**

* Doma poglej v kuhinji mami v omaro, kjer hrani začimbe. Si kakšno našel? V kateri del oz. v katero državo bi jih uvrstil (riž, kus-kus, kurkuma, curry …)?
* Razmisli, na podlagi česa bi razdelil Azijo (ali je to prebivalstvo, razvitost – nerazvitost, nadmorska višina ...). Spomni se, za kateri kriterij smo se odločili pri Evropi?
* Verjetno si ugotovil, da je najlažja delitev Azije po straneh neba.
* V zvezek napiši naslov: **DELITEV AZIJE**
* Odpri SDZ na str. 126 - 127. Če imaš atlas, poišči zemljevid Azije. Če imaš zemljevid sveta, si pomagaj z njim.
* V zvezek izpiši imena geografskih enot. Koliko jih je?
* Na zemljevidu poišči države posameznih geografskih enot.
* V SDZ reši nalogo 1 pobarvaj države, ki so del posameznih geografskih enot Azije.

V SDZ <https://folio.rokus-klett.si/?credit=GEO7SDZ-2015&pages=126-127> reši nalogo, kjer boš s čopičem pobarval ustrezne dele Azije.

* Ob pomoči gradiva, ki ga najdeš na povezavi:

 <http://www.o-4os.ce.edus.si/gradiva/geo/podnebje/vetrovi_monsuni.html> pojasni, kaj je Monsunska Azija.

* Zapis, rešeno nalogo slikaj in pošlji, najpozneje do petka. Če boš uspel, dodaj v spletno učilnico kot **ODDAJA NALOGE - DELITEV AZIJE.** Če ti ne uspe, pošlji po e-pošti.

Veliko uspeha pri učenju geografije ti želim.

Lep pozdrav, učiteljica Silva